นุช วิลาวัลย์ ส่งซิงเกิลพิเศษ ผิดบ่? เอาใจสาวๆ วัยรุ่นอินดี้ที่ถูกทิ้ง (คลิป)
หมอลำสาวเสียงสวรรค์ นุช วิลาวัลย์ อาร์สยาม ขอกลับมาส่งซิงเกิลช้าอีกครั้งกับผิดบ่ เพลงลูกทุ่งอีสาน เอาใจสาวๆวัยรุ่นอินดี้ ที่ตรงๆ จริงใจๆ รักก็บอกรัก โกรธก็บอกโกรธ เสียใจก็บอกเสียใจ นุช วิลาวัลย์ เผยว่า เพลงนี้นุชได้แรงบันดาลใจจากเรื่องราวของเพื่อนๆในเฟซบุ๊ก เห็นเค้าโพสต์สมน้ำหน้าที่แฟนเก่ากับคนใหม่ไปไม่รอด เลยนึกอยากแต่งเพลงแนวนี้ขึ้นมาบ้างค่ะ แบบอยากเอาใจสาวๆวัยรุ่นอินดี้ที่ถูกคนรักทิ้ง แต่พอได้ข่าวว่าแฟนเก่าที่ทิ้งเราไป มีปัญหาทะเลาะกับแฟนใหม่ ก็เลยออกอาการสะใจ ถูกใจ แต่มันผิดมั้ยล่ะ แค่อยากให้เค้ารู้ว่า ตอนที่ทิ้งเราไป เราเจ็บขนาดไหน ตอนนี้หาฟังได้แล้วทางยูทูบ นุช วิลาวัลย์ Channel nuch wilawan เป็น Lyric Video ก่อนนะคะ ส่วนมิวสิกวิดีโอ คิดว่าถ้าแฟนๆให้กำลังใจไปรับฟังถึง 1 ล้านวิว ก็อยากจะทำ MV มีเส้นเรื่องสนุกๆให้ทุกคนได้ชมกัน หลังจากห่างหายจากเพลงช้าไปนาน ก็ขอกำลังใจจากทุกคน ส่วนช่วงนี้ยังไม่มีคอนเสิร์ต ถ้าคิดถึงก็เชิญมาเจอกัน มาแซ่บด้วยกัน ที่ร้านแซ่บตาสวด by นุช วิลาวัลย์ ถนนเมืองเอก ก่อนถึง ม.รังสิต มีทั้งกวยจั๊บอุบล ส้มตำ ยำรสแซ่บ และอาหารอีสานอีกหลายเมนูเลยค่ะ แล้วเจอกันนะคะ
หมอลำสาวเสียงสวรรค์ นุช วิลาวัลย์ อาร์สยาม ขอกลับมาส่งซิงเกิลช้าอีกครั้งกับ ผิดบ่ เพลงลูกทุ่งอีสาน เอาใจสาวๆวัยรุ่นอินดี้ ที่ตรงๆ จริงใจๆ รักก็บอกรัก โกรธก็บอกโกรธ เสียใจก็บอกเสียใจ
นุช วิลาวัลย์ อาร์สยาม,ผิดบ่,ถูกคนรักทิ้ง,หมอลำสาว,วัยรุ่นอินดี้,เพลงช้า,เพลงลูกทุ่งอีสาน,นักร้อง